OpenLLM-France/wikimedia huggingface dataset:
# Hainesch-Iland

Hainesch-Iland és un dels parcs naturals d'Hamburg. S'ha creat per decret del senat el 1975 i té una superfície de 74 hectàrees. Comprèn l'antic pantà del molí construït tot just abans la desembocadura del Saselbek a l'Alster.
El parc és situat al marge esquerre a l'altura de l'Alster el Saselbek hi rep l'aigua de dos petits afluents, el Furtbek i l'Haingraben, que creen un paisatge variat per les valls que van excavar al migs dels prats. Hi ha boscs quasi naturals als pendíssos massa esquerps per al conreu, estanys, prats utilitzat de manera extensiva a la plana, vells vergers.... Els rius que van mantenir els seus meandres, van renaturalitzar-se. Uns petits pantans van ser suprimits a l'Haingraben que va tornar al seu estat de riu ràpid. Nogensmenys, el parc pateix la pol·lució que ve d'amont i dels veïns qui hi deixen les seves deixalles de jardí.
Els boscs de pendís evolucionen sense intervenció humana, els altres boscs es renaturen en eliminar progressívament espècies exogens com: làrix, roure americà, pícea, pi i pícea douglas. La creació de corredors verts, per tal d'integrar-lo amb les altres reserves naturals i permetre la migració i el mestissatge de les espècies queda problemàtica, sobretot a l'avall del Saselbek fora de la reserva, com que les parcel·les construïdes quasi toquen ambdues ribes del riu, en deixar llibre només un cinta de terra estreta, on a més s'ha traçat el petit sender per a vianants.
La zona és una vella terra de conreu i els cursos d'aigua que el creuen sovint van ser canviats per l'home per a accionar molins o per a crear vivers. Va ser protegida per tal de mantenir almenys una part de l'altiplà de la vall de l'Alster quan als anys 1970 els barris de Sasel i Bergstedt van urbanitzar-se en un tres i no res.
El senders del parc són oberts al públic per a vianants i ciclistes. Uns petits senders van ser suprimits per tal de preservar uns biòtops tranquils per a la fauna.
* El pantà del molí al Saselbek
* Infotaula a la cruïlla de l'Iland i de l'Heindaal
* El Furtbek
* Aibuabarreig del Bergstedter Graben amb el Furtbek

## Referències

* ↑ «Verordnung über das Naturschutzgebiet Hainesch-land». Ajuntament d'Hamburg, 07-01-1975. (Decret sobre la reserva natural d'Hainesch-Iland)
* ↑ «Betreuungsgebiete» (en alemany). NABU. [Consulta: 6 juny 2012].
* ↑ Schmille, Kai. «Hainesch-Iland». A: Die hamburgischen Naturschutzgebiete: Grüne Juwelen in der Großstadt (en alemany). Bremen: Editorial Temmen, 2011, p. 144-149. ISBN 9783837820157. (Els parcs naturals d'Hamburg: joiells verds a la metròpolis)
* ↑ Sewig, Claudia «Wald, Weiden - aber vor allem Wasser» (en alemany). Hamburger Abendblatt, 02-09-2008. (Boscs, prats i sobretot aigua)
* ↑ Schmille, 2011, p. 145.
# Vendargues

Vendargues és un municipi occità del Llenguadoc, situat al departament de l'Erau i a la regió d'Occitània.

## Referències

* ↑ Topònims occitans de l'Erau
# Hee Oh

Hee Oh (en hangul: 오희; 1969) és una matemàtica sud-coreana que treballa en sistemes dinàmics. Ha fet contribucions en dinàmica i les seves connexions amb la teoria de nombres. És una estudiant de dinàmiques homogènies i ha treballat extensament en el recompte i l'equidistribució per a tamisos d'Apoloni, catifes de Sierpinski i balls de Schottky. És actualment la professora Abraham Robinson de matemàtiques de la Universitat Yale.

## Carrera

Es va graduar en matemàtiques a la Universitat Nacional de Seül l'any 1992, i va obtenir el seu doctorat per la Universitat Yale al 1997 sota el mentoratge de Grigori Margulis. Ha treballat a la Universitat de Princeton, a l'Institut Tecnològic de Califòrnia i a la Universitat de Brown, entre d'altres, abans d'unir-se al Departament de Matemàtiques de la Universitat Yale com la primera acadèmica de Matemàtiques en aquesta universitat.

## Honors

Hee Oh va ser una presentadora convidada al Congrés Internacional de Matemàtics a Hyderabad l'any 2010, i va donar una presentació guiada en la Reunió de Matemàtica Conjunta d'AMS-MAA de 2012. Al 2012 es va convertir en membre inaugural de la Societat Americana de Matemàtiques. Des de 2010, ha treballat en el consell consultor científic de l'Institut americà de Matemàtiques. Va rebre el Premi Ruth Lyttle Satter de Matemàtiques l'any 2015.

## Referències

* ↑ Oh, Hee; Shah, Nimish «The asymptotic distribution of circles in the orbits of Kleinian groups». Invent. Math., 187, 1, 2012, pàg. 1–35. DOI: 10.1007/s00222-011-0326-7.
* ↑ Hee Oh designated the Abraham Robinson Professor of Mathematics, Yale News, April 6, 2015, retrieved 2015-04-07.
* ↑ Hee Oh at Math Genealogy Project
* ↑ "Korean becomes Yale's 1st female math professor", The Chosun Ilbo, retrieved 2013-10-30
* ↑ 2012 AMS-MAA Joint Mathematics Meeting
* ↑ List of Fellows of the American Mathematical Society, retrieved 2013-07-07.

## Enllaços externs

* Pàgina principal de Hee Oh de la Universitat Yale.
* Vídeo d'una classe magistral de Hee Oh a la Cornell University.
* Article a l'American Scientist de Dana Mackenzie Arxivat 2017-04-10 a Wayback Machine..
* Entrevista a Yale News.
# Hedychium coronarium

Hedychium coronarium és una espècie de planta de belles flors blanques o grogues molt perfumades. El seu nom genèric Hedychium, significa fragant neu. Com el gingebre, pertany a la família Zingiberaceae. És nativa de l'Àsia oriental tropical, en les regions montanyoses de l'Índia i Nepal. És la flor nacional de Cuba, on s'ha naturalitzat en els llocs humits de les serraníes. També s'ha tornat espontània a Brasil i en Hawaii.
# Habib ibn Abd-al-Màlik al-Quraixí al-Marwaní

Habib ibn Abd-al-Màlik al-Quraixí al-Marwaní (en àrab Ḥabīb b. ʿAbd al-Malik al-Quraxī al-Marwānī) (segle viii) fou un besnet del califa Walid I.
A la caiguda de la dinastia omeia (749/750) va fugir a l'Àndalus, on va arribar abans que el seu cosí Abd-ar-Rahman ibn Muàwiya (futur Abd-ar-Rahman I de Qúrtuba) i quan va arribar aquest li va donar suport.
El dia abans de la batalla d'al-Musara (l'Albereda) va rebre el comandament de la cavalleria omeia i va contribuir a la victòria decisiva en l'esmentada batalla. Va ser nomenat després governador de Toledo, abans dominada pels fihrites de l'antic valí Yusuf al-Fihri. Va actuar enèrgicament en el govern i no va donar peu a cap revolta, i va utilitzar la ciutat com a base per sufocar les revoltes dels amazics Shakya (768) i altres revoltes menys importants però igualment perilloses. El castell de Sopetran a Guadalajara, principal fortalesa dels amazics, fou conquerit per Habib. El 778 va lluitar contra la rebel·lió del caid as-Sulamí. Va confiscar moltes terres contra dret i una vegada, quan un jutge de Còrdova va donar la raó als desposseïts, l'emir va pagar de la seva butxaca les terres perquè el seu cosí les pogués conservar.
La data de la seva mort és desconeguda. Va originar la nissaga familiar dels habibites, que va produir diversos homes de lletres i de ciències, i origen tanmateix de la branca dels Banu Dahhun. Destaquen els poetes Habib Dahhun i Bixr ibn Habib Dahhun, notables poetes del temps d'Abd-ar-Rahman II, i Saïd ibn Hixam ibn Dahhun, poeta del segle xii.

## Referències

Encyclopaedia of Islam, Brill Publishers, Leiden, s.v. «Ḥabīb b. ʿAbd al-Malik al-Kuras̲h̲ī al-Marwānī».
# Hasaní

El hasaní fou la moneda marroquina encunyada per Mulay Hasan des de 1881/1882.
Es van crear per substituir a les monedes anteriors, que eren de bronze, coure i plata (les d'or havien desaparegut), i a les monedes estrangeres en circulació després de la crisi financera que havia provocat la guerra de 1859-1860.
Es van encunyar riyals (5 francs francesos), nuss o nisf riyal (2,5 francs), rubu riyal (1,25 francs), dirham hasaní (0,5 francs) i bilyun o gersh o birsh (0,25 francs). Totes les peces eren de plata.

## Bibliografia

* R. Sibdon Beyda, La question monétaire au Maroc, París 1921.
# Baby Assassins 2: Babies

Baby Assassins 2: Babies (títol original en japonès, ベイビーわるきゅーれ 2ベイビー) és una pel·lícula d'acció japonesa dirigida per Yugo Sakamoto. Es va estrenar el 24 de març de 2023. Els papers principals són interpretats per Akari Takaishi i Saiori Izawa. És una seqüela de Baby Assassins. S'ha doblat i subtitulat al català.
El 7 de març de 2023, es va celebrar un acte de presentació al Cinema Rosa d'Ikebukuro, on va assistir el director Yugo Sakamoto, els actors principals Akari Takaishi i Saiori Izawa i l'antagonista de la pel·lícula.

## Sinopsi

La Chisato i la Mahiro, dues joves assassines a sou, són expulsats de l'organització per trencar les normes. Mentre busquen una nova feina per poder guanyar-se la vida, es veuran convertides en l'objectiu de dos assassins que els persegueixen.

## Referències

* ↑ «『ベイビーわるきゅーれ 2 ベイビー』2023年3月24日公開決定　ティザービジュアル＆映像も». リアルサウンド映画部, 21-12-2022. [Consulta: 16 març 2023].
* ↑ «Baby Assassins: 2 Babies». Goita què fan, ara!. [Consulta: 4 novembre 2023].
* ↑ «高石あかり＆伊澤彩織『ベイビーわるきゅーれ』で人生が変わった　ファンアートに感激». シネマトゥデイ, 07-03-2023. [Consulta: 16 març 2023].
* ↑ «Baby Assassins 2: Babies» (en castellà). [Consulta: 4 novembre 2023].
# Indústria òssia

S'anomena indústria òssia el conjunt de tècniques i activitats per transformar la primera matèria (os, asta, dents o ivori) els objectes resultants i les seves sobres de fabricació en objectes de treball i/o artístics. Aquest típus d'indústria utilitza tècniques analògiques a les de la indústria lítica. Per la realització els objectes hi ha diversos mitjans per adquirir la matèria primera.

## Referències

* ↑ Martínez Navarrete, Mª Isabel «Indústria ósea». Diccionario de Arqueologia, 1998, pàg. 413.
# Sense el Partit Comunista, no hi hi hauria una Nova Xina

Sense el Partit Comunista, no hi hi hauria una Nova Xina (xinès tradicional: 沒有共產黨就沒有新中國, xinès simplificat: 没有共产党就没有新中国, pinyin: Méiyǒu Gòngchǎndǎng Jiù Méiyǒu Xīn Zhōngguó) és una cançó de propaganda Comunista de la República Popular de la Xina, sorgida el 1943 com a resposta resposta a la frase "Sense el Guomindang no hi hi hauria cap Xina". La cançó es va popularitzar ràpidament i actualment s'utilitza a actes oficials del Partit Comunista Xinès.

## Rerefons

Durant la Segona Guerra Mundial, on Xina lluitava contra la invasió japonesa, Chiang Kai-shek va publicar el 10 de març de 1943 un llibre titulat El Destí de la Xina, amb un eslògan que deia que "Sense el Guomindang no hi hi hauria cap Xina". El 25 d'agost de 1943, el Partit Comunista de la Xina va publicar un editorial per a criticar el llibre titulat "Sense el Partit Comunista no hi hauria cap Xina" al Jiefang Ribao, concloent que si "La Xina actual no tinguera al Partit Comunista, no hi hauria Xina." L'octubre de 1943, Cao Huoxing, un membre de 19 anys del Partit Comunista Xinès, va crear les lletres per a la cançó, amb el títol "Sense el Partit Comunista, no hi hi hauria cap Xina", basat en l'editorial.
El 1950, poc després de la fundació de la República Popular de la Xina, Mao Zedong va canviar el títol a l'actual en afegir la paraula "nova". El canvi s'argumentà com una manera d'indicar els triomfs del Partit Comunista Xinès de manera més precisa.
La cançó és inclosa en el musical de 1965 L'Orient és roig. El 26 de juny de 2006, es va obrir un memorial en honor de la cançó al Districte de Fangshan, Pequín. El 2011, un cantant nigerià anomenat Hao Ge va fer-se viral després d'apujar a internet una versió on interpretava la cançó.

## Referències

* ↑ «China celebra los 95 años del Partido Comunista, cada vez más capitalista». Diari ABC, 01-07-2017.
* ↑ Pace, Eric «Cao Huoxing, 75; Wrote Patriotic Chinese Music». The New York Times, 28-04-1999.
* ↑ «Jiang Zemin escribe mensaje por aniversario de canción» (en castellà). People Daily, 29-06-2001. [Consulta: 22 juny 2018].
* ↑ Without the Communist Party, There Would Be No New China background
* ↑ «African Man Sings Propanganda Song for CCP 90th Anniversary». chinaSMACK, 23-05-2011.
# MVV Maastricht

El MVV Maastricht (Maatschappelijke Voetbal Vereniging Maastricht) és un club de futbol neerlandès de la ciutat de Maastricht. Fins a l'any 2011 era anomenat simplement com MVV.

## Història

El club nasqué el 2 d'abril de 1902 amb el nom de MVC (Maastricht Futbol Club). Durant els seus primers anys canvià de nom sovint. No fou fins al 1908 que adoptà l'actual MVV (Maatschappelijke Voetbal Vereniging). Les diferents denominacions han estat:
* 1902: fundació amb el nom MVV Maastricht
* 1904: fusió amb el MVC Maastricht esdevenint MFC Maastricht
* 1908: fusió amb el Vitesse Maastricht esdevenint MVV Maastricht'02
* 1910: fusió amb el HBS Maastricht i el Concordia Maastricht mantenint el nom
* 1978: adopció del nom MVV
* 2011: adopció del nom MVV Maastricht
Del 1902 fins al 1976 el club jugà sempre a les màximes categories del futbol neerlandès, però mai assolí el campionat tot i finalitzar diverses vegades en segona posició. L'any 1976 baixà a segona, retornant a la màxima categoria dos anys després. L'any 1980 derrotà l'Ajax per 3-6 en un històric partit, la major derrota dels d'Amsterdam en el seu antic estadi De Meer. De nou perdé la categoria el 1982. El 1984 guanyà la segona divisió, però dos anys tornà a descendir. Un nou ascens el 1988 el portà a l'Eredivisie on es mantingué fins al 1995. De nou trigà dos anys a retornar a primera. L'any 2000 baixà de nou a segona on es manté fins avui (2007).

## Palmarès

* Eerste Divisie:
** 1984, 1997
* Ascens a l'Eredivisie:
** 1978, 1988
* Copa Intertoto de la UEFA:
** 1970

## Jugadors destacats

* Sjo Soons
* Bèr Felix
* Jeu van Bun
* Giel Haenen
* Frans Körver
* Jo Toennaer
* Gerard Bergholtz
* Gerard Hoenen
* Jo Bonfrère
* Fons van Wissen
* Willy Brokamp
* Dick Nanninga
* Chris Coenen
* Frans Rutten
* Nico Mares
* Cees Schapendonk
* Erik Gerets
* Johan Dijkstra
* Rein van Duijnhoven
* Erik Meijer
* Roberto Lanckohr
* Denny Landzaat
* Wilfred Bouma
* Kenneth Perez

## Entrenadors destacats

* Victor Havlicek
* Cor Brom
* Barry Hughes
* George Knobel
* Sef Vergoossen
* Jan Reker
* Frans Körver
* Wim Koevermans
* Ron Elsen
* Roger Reijners
* Rob Delahaye
* Jan van Deinsen
* Andries Jonker
* Jurrie Koolhof

## Referències

* ↑ «Een blik in de clubhistorie...» (en neerlandès). MVV. [Consulta: 1r setembre 2020].
* ↑ «Netherlands - Champions». rsssf.com.

## Enllaços externs

* Web oficial del club (neerlandès)
# Pseudoscops

Pseudoscops és un gènere d'ocells de la família dels estrígids (Strigidae). Considerat en general format per una única espècie, el mussol de Jamaica (Pseudoscops grammicus), altres classificacions inclouen també el mussol cridaner (Pseudoscops clamator), considerat en general part del gènere Asio.

## Referències

* ↑ Gill, F & D Donsker (Eds). 2017. IOC World Bird List (v 7.3). doi: 10.14344/IOC.ML.7.3.
* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1
# Henri Estienne

Henri Estienne o en llatí Henricus Stephanus (1528 o 1531, París - † 1598, Lió) fou un impressor francès del segle xvi, fill de l'humanista Robert Estienne.

## Biografia

Henri es va mostrar interessat des de jove en les llengües clàssiques. Amb dinou anys va viatjar a Itàlia, Anglaterra i Flandes, on es va dedicar a buscar i adquirir manuscrits per a la impremta del seu pare.
El 1554 va publicar a París el seu primer treball independent, l'Anacreon. Quan va tornar a Itàlia, per ajudar a la impremta a Venècia, va descobrir una còpia de la Bibliotheca Historica de Diodor de Sicília a Roma i va tornar a Gènova el 1555.
El 1557 va fundar una impremta pròpia, i es va presentar com typographus parisiensis. L'any següent va assumir el títol d'illustris viri Hudrici Fuggeri typographus de part del seu patró Ulrich Fugger.
El 1559 va assumir la direcció de la impremta del seu pare, i s'hi va distingir com el recopilador, publicador i editor de manuscrits. Té treballs d'obres d'Atenàgores, Aristòtil i Èsquil (1557), de Diodor de Sicília (1559), de Xenofont (1561), de Sext Empíric (1562), de Tucídides (1564) i d'Heròdot (1566 i 1581). Té una edició completa dels diàlegs de Plató del 1578, que és la base de la paginació que actualment es té per estàndard.
La seva obra més famosa, el Thesaurus linguae graecae fou emprat com a base pels lexicògrafs del segle xix per als seus diccionaris. Va aparèixer el 1572, amb un suplement de quatre volums i un suplement de dos més. El nom d'aquesta obra es va utilitzar per al Thesaurus Linguae Graecae, un institut d'investigació de la Universitat de Califòrnia per a la conservació de texts grecs des de l'antiguitat.
D'entre les edicions del Nou Testament grec que van sortir de la seva impremta, cal mencionar el de Théodore de Bèze amb el seu comentari. Una altra que conté el text peixitta va aparèixer el 1569. El 1565 va publicar una versió de la Bíblia en francès. Les seves pròpies edicions del Nou Testament (1576 i 1587) són notables; el text més antic que conté un tractat científic sobre el grec emprat pels evangelistes; també un comentari sobre les divisions antigues del text. El 1594 va publicar una concordança del Nou Testament. Abans ja havia traduït el catecisme de Calví al grec, text que va veure la llum el 1554.
A la seva vida privada, Henri es va casar tres cops, i va tenir catorze fills, tres dels quals van sobreviure. El seu fill Paul, nascut el 1567, va ser qui va assumir el control de les impremtes. Dos dels fills de Paul foren també impressors: Joseph a La Rochelle i Antoine, que fou impressor del rei a París el 1613.
# Parc del Tossal

El parc del Tossal és un parc urbà de la ciutat valenciana d'Alacant. Va ser construït segons el projecte de l'arquitecte R. Rivera.
Es troba en ple centre de la ciutat, al costat del castell de Sant Ferran, al vessant del Tossal, del qual pren el seu nom. És un parc temàtic que utilitza la distribució morfològica del País Valencià, segons les seues comarques, i combina la geografia real amb la de ficció. Es troba disposat en terrasses, cadascuna de les quals disposava de cartells informatius que incloïen el nom de la comarca en la qual es trobava, les activitats que es podien realitzar en ella i la seua situació al parc. Han desaparegut totalment o parcial les comarques de l'Alacantí, l'Alcoià, el Baix Vinalopó, el Comtat, la Costera, la Marina Alta, la Marina Baixa, la Ribera Baixa, la Safor i la Vall d'Albaida. Està obert durant tot el dia i compta amb múltiples instal·lacions esportives, així com un servei de préstec de material esportiu.

## Referències

* ↑ «Nomenclàtor Toponímic Valencià». Institut Cartogràfic Valencià, Acadèmia Valenciana de la Llengua. [Consulta: 28 maig 2024].
* ↑ Jaén i Urban, Gaspar (dir.); Martínez Medina, Andrés; Oliva Meyer, Justo; Oliver Ramírez, José Luis; Sempere Pascual, Armando; Calduch Cervera, Juan. Guía de Arquitectura de la Provincia de Alicante (PDF). Edición digital a partir de Alicante, Instituto de Cultura Juan Gil-Albert, 1999. Alicante: Biblioteca Virtual Miguel de Cervantes, 2014, p. 39 [Consulta: 28 maig 2024].
* 1 2 Ajuntament d'Alacant, Regidoria de Cultura. «Parc El Tossal». [Consulta: 29 desembre 2013].
* ↑ Gómez Carrascosa, J. V. (coord.). Guía Didáctica de los Parques de Alicante (en castellà). Alacant 146: Ajuntament d'Alacant. Regidoria d'Educació i Cultura, 1999.
* ↑ vv.aa. 52 propuestas de ocio familiar en Alicante (en castellà). Alacant: Editorial Ilcoi, 2007, p. 241.
# Sense alè

Sense alè (títol original anglès: Breathless) és una pel·lícula estatunidenca estrenada el 1983. És un remake de la pel·lícula francesa À bout de souffle, apareguda 23 anys abans. Ha estat doblada al català.

## Argument

Jesse Lujack (Richard Gere) és un vagabund a Las Vegas, obsessionat amb el còmic Silver Surfer, el rock and roll de Jerry Lee Lewis i Monica Poiccard (Valérie Kaprisky), una estudiant d'arquitectura de l'UCLA que només coneix d'un cap de setmana a Las Vegas. Quan comença la pel·lícula, Jesse roba un cotxe, intentant anar a Los Angeles. Mentre accelera per l'autopista i mira les possessions del propietari, descobreix una automàtica a la guantera. Veient la seva conducció temerària, un policia el persegueix i Jesse ha d'aturar-se. Quan el policia li ordena allunyar-se del cotxe, Jesse impulsivament agafa la pistola i dispara l'agent. Fugint a Los Angeles, Jesse troba la seva fotografia per tot arreu, a diaris i televisió l'"assassí d'un polícia."

## Actors

* Richard Gere: Jesse Lujack
* Valérie Kaprisky: Monica Poiccard
* Art Metrano: Birnbaum
* John P. Ryan: Tinent Parmental
* Robert Dunn: Sergent Enright
* Lisa Jane Persky: Venedora
* James Hong: Botiguer
* Miguel Pinero: Carlito

## Referències

* 1 2 Sense alè
* ↑ «Breathless». The New York Times.
# Zàynab bint Muhàmmad

Zàynab bint Muhàmmad (àrab: زينب بنت محمد, Zaynab bint Muḥammad) (segurament la Meca, c. 600 - Medina, c. 629) fou una filla de Mahoma i de la seva primera esposa Khadija bint Khuwàylid, suposadament la més gran dels fills del Profeta.
Es va casar amb el seu cosí matern Abu-l-As ibn ar-Rabí, un home ric dels quraixites del clan Abd-Xams. Durant l'Hègira va romandre a Taizz. El seu marit no es va fer musulmà i va acabar presoner a Badr, per la qual cosa Zàynab va haver de pagar-ne el rescat. Mahoma, però, només el va alliberar amb la condició que Zàynab anés a Medina. De camí, va patir una caiguda que la va fer avortar.
El seu marit fou fet presoner altre cop el 627, en l'expedició a al-Is, i fou alliberat per intercessió de Zàynab i finalment es va fer musulmà el 628.
Zàynab va morir a Medina el 629 deixant dos fills: Alí ibn Abi-l-As, mort jove, i Umama bint Abi-l-As, que es va casar amb Alí ibn Abi-Tàlib a la mort de Fàtima az-Zahrà.

## Referències

* ↑ Enciclopèdia e l'Islam, XI, 525

## Enllaços externs

* http://anwary-islam.com/prophet-life/holly-p-4.htm Arxivat 2011-05-17 a Wayback Machine.
* http://freepages.family.rootsweb.com/~naqobatulasyrof/prophet/news_prophet_04.html
# Bordes de Son

Les Bordes de Son, o d'Ison (IPA:), és un poblat de bordes del terme municipal de Lladorre, a la comarca del Pallars Sobirà.
Estan situades a la dreta del Riu de Lladorre, també a la dreta del Riu de Son, a l'alta vall del Riu de Lladorre, en el paratge de Ribafreda. Són al nord-oest de les Bordes d'Artamont, i a ponent de les Bordes de Cabullera, en el vessant sud-est de la Serra Marinera.
Tot i que es tractava d'un grup de bordes, amb aparença de poble, no arribava a ser-ho, ja que, d'una banda, no tenia població permanent, sinó tan sols en les èpoques que els treballs en els prats i la muntanya feien que s'hi visqués, i de l'altra, no tenia cap dels serveis propis d'un poble (església, cementiri, botiga, etc.). Tanmateix, en aquest lloc hi havia hagut el poble d'Ison.

## Bibliografia

* Coromines, Joan. «Tavascan». A: Onomasticon cataloniae. VI Sal - Ve. Barcelona: Curial Edicions Catalanes i Caixa d'Estalvis i Pensions de Barcelona La Caixa, 1997. ISBN 84-7256-854-7.
* Lloret, Teresa; Castilló, Arcadi. «Lladorre». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.

## Enllaços externs

* Les Bordes de Son en el seu entorn, a l'Institut Cartogràfic de Catalunya
# MV Rachel Corrie

MV Rachel Corrie és un vaixell irlandès que participa en l'operació Free Gaza Movement. Rep el nom en honor de Rachel Corrie, una membre del Moviment de Solidaritat Internacional (International Solidarity Movement) que va morir a Gaza el 2003. Va tenir el nom originalment de Carsten i també ha portat els noms de Norasia Attika i Manya. El 5 de juny del 2010 va ser interceptat per les Forces de Defensa d'Israel quan intentava trencar el bloqueig de la Franja de Gaza i portar-hi ajuda. Aquest vaixell, que va ser construït a Alemanya el 1967, fa 68,43 metres de llarg i 10,52 metres d'amplada. Du motors dièsel i pot arribar a una velocitat de 12,5 nusos.

## Referències

* ↑ Peter Walker. «Irish aid boat holds course towards Gaza despite Israel warning». The Guardian, 01-06-2010. [Consulta: 1r juny 2010].
* ↑ J. Martinoy. «L'exèrcit d'Israel aborda el vaixell «Rachel Corrie», sense causar-hi víctimes». El Punt Avui, 06-06-2010. [Consulta: 21 desembre 2019].
* ↑ «Manya». Merchant Ships International.

## Vegeu també

* Hamàs